Herbersteini pargi noor ilves Cleopatra polnud sugugi vähem leidlik. Pargi vana ilvesepaar on oma tarast samuti lugu pidanud, Cleopatra aga ootas, kuni teatud puuoks piisavalt tugevaks kasvab, et oksapidi kõndides see tarandikust välja painutada ning pehmelt maha hüpata. 2002. a märtsis saadeti Harzi metsa Cleopatra vend Caesar, nüüd tahtis õdegi teada, kuidas vabadus maitseb. 2 päeva jalutas ilves mõnuga läbi metsa, kuni ta kätte saadi ja oks maha saeti. 8.3.2004. a tehti Cleopatrale "naistepäevakingitus" - talle toodi Austriast, Schönbrunnist peigmees, olgugi alles 8-kuune. Cleopatra tuli Herbersteini parki sama noorena, 26.1.2001. a Osnabrückist, pruudiks tollal 14-aastasele Tobile (tema vanalt sõbrannalt polnud enam ilvesepoegi oodata). Cleopatra vanemad Lucy ja Lukas on 1998. a-st alates usinalt loomaparkide jaoks poegi tootnud - 2004. a mais sündis nende 13. järglane.